钦定古今图书集成/明伦汇编/氏族典/第503卷 > 陆愈
## 钦定古今图书集成/明伦汇编/氏族典/第503卷 > 陆愈

按《万姓统谱》：“愈字抑之，平湖人。第进士，知江都。为人
爽恺，有才具，察民隐吏弊，政洽惠流。筑邵伯堤，教民
凿沟洫，兴水利灌田。时县羡银数万，多议输于户部，
愈请抚臣储以救荒，其后果大侵，民赖是以济。擢监
察御史，按西蜀。所至以兴利除害、劝学惩奸为务。卒
官，蜀人惜之。”

===陆深===按《万姓统谱》，“深字子渊，号俨山，上海人。由南畿解元
登弘治乙丑进士第，选庶吉士，历任外省，官至詹事
府詹事。以三品满考卒，谥文恪。”其《古今文》及字学俱
获时誉。